
Azon beszédeket veszi a következő lapok- 
ban az olvasó, melyeket a polgári házasság tár- 
gyában, mint inditványoző az első jogászgyülés 
polgári szakosztályában és mint előadó a teljes 
ülésben f. évi sept. 26. és 30-dikán elmondot- 
tam. Az inditvány korszerűségét nem kell bizo- 
nyitanom, elég annyit felemlitenem, hogy indít- 
ványom Inind a szakosztályban, mind a teljes 
ülésben közhelyesléssel, minden változtatás nélkül 
elfogadtatott. A jogászgyülés nyomós nyilatko- 
zata remélhetőleg eltávolítja azon végső roska- 
tag akadályokat, melyek a polgári házasság, 
ezen nagy jelentőségű jogi és társadalmi reform 
meghonosítását gátolták. Csakis mint e manifes- 
tatio kezdeményezője veszem igénybe azon jo- 
gosultságot, hogy e két beszédet a nyilvánosság 
elé bocsássam. 

Kelt Pesten, 1870. nov. 1. 

L T. 

Indítvány a polgári házasság tárgyában. 

(Az inditváDyt beadta : LOw Tóbiás. Elfogadtatott az els^ jogász- 

gyülős I. szakosztályában 1870. sept. 26-ikán;* a teljes ülésben 

sept:. 80-ikán.) 



„A magyar jogászgyülés a polgári házas- 
ság tárgyában határozatilag nyilvánitja : 

A házassági jog jelen állapota hazánkban 
— a valláskfllönbség szerinti szétszaggatottsága 
és az állami törvényhozás kizárása folytán, — 
jogilag tarthatatlan. 

A kötelező polgári házasság behozatalával 
valamint az állami és társadalmi viszonyokon 
nem alapuló, tehát a vallás különbségéből is 
származó házassági akadályok teljes mellőzésé- 
vel lehet egyedül házassági jogunk oly rendezé- 
sét létesíteni, mely a jog követelményeinek ele- 
get tesz.*' 

Az eisd jogászgyUles I. szakosztályának tár- 
gyalásaibői. 

Pesten, 1870. sepÉ. 96-Aii. 

ELNÖK : Hoffnann Pál, tanár. 

(Az első szakosztály yitatkozásainak második tárgyát a polgári 

házasság iránt tett és fent közölt inditvány képezte. Indítványozó 

a következőkben indokolta mint első szónok indítványát.) 



A polgári házasság kérdése nem uj kérdés. 

Megvitatta már az egyház és anathema alá 
helyezte. 

Megvitatta a tudomány* és mint a jog kö- 
vetelményét sanctionálta. 

Megvitatták a törvényhozások és mint a tudo- 
mány és az élet által követelt institutiót, szüksé- 
gesnek és üdvösnek nyilvánították és törvény 
által biztositották. 

Egy oly kérdés ez, melyre nézve e három 
nagy factor: az egyház, a tudomány, az állami 
törvényhozás elmondta utolsó szavát, melylyel 
szemben a három factor határozott állást foglalt ; 

egyelőre, valőszinüleg hosszú időre, mig ismét 
nem teremt az élet ujabb indokokat. A polgári 
házasság roppant irodalma feltárja azon protces- 
sus hosszú és érdekes folyamát, mely a jelenleg 
jegeczesedett eredményekhez vezetett ; midőn in- 
dítványomat a t. jogászgyűlés figyelmébe aján- 
om, ezen fejlődésnek csak fő forduló pontjait 
ikarora a lehető rövidséggel megjelölni. 

Az egyháznak viszonya a házasságkötéshez 
iz idők folyamában sokban változott, bármily 
különfélék legyenek is azonban e változások, főbb 
ronásaik a következő korszakok szerint foglalha- 
tók össze. E korszakok nem minden államban 
esnek össze, és ugyanazon államban is összemo- 
sódnak; a korszakok szerinti megkülönböztetés 
négis elősegíti a tisztább és könnyebb fölfogást. 
A pogány római világban a házasságkötés 
polgári ügyletnek tekintetett, melynek formali- 
tására, mint mináen jogügylet külalakjára, a 
lépszokásnak nevezetes tér engedtetett. Mivel 
)edig a népszokás a nemzetek első fejlődési kor- 
szakában a vallással karöltve jár, az utóbbi lé- 
lyeges befolyással bírt a házasságkötés formáira. 
^ keresztény egyház átvévén a római pogány- 
ság örökségét, szintén szárnyai alá fogadta a há- 
sasságkötést. Befolyása azonban csak erkölcsi 
Tolt, nem jogi, nem kötelező. Az egyház sürgette 
i pap általi megáldást, de *Szért a papi áldás 

nélkül kötött házasságot is elismerte ; az egyház 
kárhoztatta a második házasságot, de szintén el- 
ismerte. 

A második korszak a reformatio előtti korig 
terjed. 

Az egyház dominál. 

Az állam öntudatlanul átengedi az egyház- 
nak a házassági jogot, és az egyház erkölcsi szab- 
ványai jogi erőt nyernek. 

Átható rendezkedést azonban nem tud az 
egyház létesíteni ; egész a reformatióig fordulnak 
elő népházasságok egyházi formalitások nélkül. 
Ennek oka részint a római jognak a consensus >^ 
iránt kifejtett elméletében rejlik, melyetjízjegy- /^ 
Jiáz is elfogadot t; részint azon körülményben, / 
melynél fogvaaz egyház a házasságot szentséggé 
emelte. Az egyház, kénytelen a formaság nélkül, 
egyházon kivül, papi áldás nélkül kötött házas- 
ságokat is elismerni; mert a consensus elméle- 
tének megfelelnek, és mert a szentséggé avatott 
szövetkezést nem akarja zavarni. Ezen korszak 
végén, a reformatio idején, a házasságkötés joga 
a legziláltabb állapotban van. Az e korszakbeli 
irók nem győzik az e téren tapasztalt végtelen 
sok zavart és visszaélést festeni, melyek végre 
sürgős orvoslást követeltek. Ezentúl az egyház 
kizárólagos joga megszűnik, kezdődik a vetélke- ^ 

dés az egyház és a polgári hatalom között, és az 
utóbbi győzelmével végződik. 

Az orvoslást az államhatalom hozza, mely 
mindenekelőtt a fenálló egyházi törvényt sanctió- 
val látja el és annak végrehajtásáról gondosko- 
dik. Továbbá kisérletet tesz az államhatalom az 
egyházra nyomást gyakorolni. 

A tridenti zsinattól várták a fejedelmek és 
a népek a számtalan baj orvoslását, a consen- 
sus és a sacramentum tanainak rideg alkalma- 
zásából származó * visszaélések megszüntetését. 
Fejedelmek és népek sürgették a zsinatot, hogy 
e téren alkotó erővel intézkedjék azon irányban, 
melyet a gyakorlati élet kijelölt. 

1552-ben vette kezdetét a házassági jog 
terén a tanácskozás ; csakhamar megszakadt azon- 
ban és csak 15j53-ban vétetett ismét föl azon 
gyakorlati kérdéssel, vajon a szülők megsemmi- 
sithetik-e gyermekeik titkos házasságait és va- 
jon czélszerü volna-e, ha az egyház ezeket a jö- 
vőre nézve semmiseknek nyilvánítja ? 

Sen^ai£nefc,^axyxá,nithat-e az egyház a c ojnr 
§ensu§_álJtaL,SZfiRtsé^ ez 

volt a nagy kérdés, mely körül a vita megfor- 
dult. Az egyik párt tagadólag válaszolt, a fló- 
renczi zsinat határozatára hivatkozván : »con 
sensus facit nuptias"* ; a másik párt az egyház 
j^ által alkotott házassági akadályokat hozta föl 

érvül ; ha az egyház fölállíthatta a consangiüni- 
tatis és az affinitatis impedimentumot, miért 
nem alkothatná meg a clandestinitátis impe- 
dimentumot ? Camillo Campeggi domini- 
canus a pártok szétágazó nézeteinek összeegyez- 
tetésére egy uj tanifttl állott elő, melyben ta- 
gadta ugyan az egyház jogát , miszerint a há- 
zasságot, miot szentséget megsemmisíthesse, de 
másrészt azt tartotta, hogy a házasság polgári 
szerződését, mely a sacramentum alapját képezi, 
megsemmisítheti, mely tan veszélyét a zsinat 
fölismervén, elvetette. 

1563. jul. 24-ikén a franczia követek, ki- 
rályuk egy levelét mutatták be, melyben ez a,r 
zsinattól a titkos házasságok megsemmisitéséti 
követelte ; titkosnak jellemezvén azon házassá-l 
gokat, melyek vagy a szülök beleegyezése nél-j 
kül, vagy tanuk és papok hiányában köt-/ 
tettek. 

A tridenti zsinat határozatai a házassági 
jog tárgyában ismeretesek; a zsinat, melyhez ez 
irányban annyi remény fűződött, csak csekély 
részben felelt meg az átalános várakozásnak. 

A tridenti zsinaton túl azt tapasztaljuk, 
hogy az államhatalom mindenütt kiegésziti az 
egyházi rendelkezéseket, nevezetesen a szülők 
megegyezése és a nyilvánosság tárgyában. 
Majdnem az egész keresztény világban alapul elfo- 



Digitized by 



Google 



/ 



12 



gadják az államok a tridenti zsinat határozatait a 
házasság tárgyában, de azokat kiegészitik a pol- 
gári szükségletek szerint. Minden állam túlmegy 
idővel a tridenti zsinaton, csak két állam képez 
kivételt az egyházi állam és Magyaror- 
szág; itt csak is a tridenti zsinat határozatai mérv- 
adók. A vegyes házasságok tekintetében utóbb 
Magyarország is elhagyja az egyházi álláspontot. 

E korszakban az egyház békésen tűri az 
államhatalom beavatkozását a házassági ügyekbe, 
még a hol conflictusok keletkeznek, azok csak- 
hamar elintéztetnek békés utón, és nem vezet- 
nek válságokra. Csak néhány nyomósabb tényt 
emlitek föl az államhatalom és egyház közötti 
viszonyra nézve e korszakban. 

Az államhatalom a reformatióig sürgette a 
nyilvánosságot, ezt meglelte az egyházi házas- 
ságban. Bámulatos jelenség, hogy mig az egy- 
ház az egyházon kivül, pusztán consensus által, 
kötött házasságokat elismerte, az államhatalom 
az ily házasságokat semmiseknek nyilvánította : 
az angol bíráskodás több esetet mutat, melyek- 
ben a polgári törvényszékek semmiseknek nyil- 
vánították az egyházi törvényszékek által elis- 
mert formaságok nélkül kötött házasságokat.Fran- 
cziaországban is az Ord. de Blois szerint sem- 
mis a nem egyházban kötött házasság. 

Az állam sürgetvén a házasságok nyilvános- 



Digitized by 



Google 



13 



ságát, eoe nézve legalkalmasabbnak találta a 
házasságkötést a templomokban, nem mintha a 
hely szentségére suljrt fektetett vohia, hanem 
mert a templomokat ismerte a legnyilvánosabb 
helyeknek. így az angol törvény szerint nem min- 
den egyházban lehetett érvényes házasságokat 
kötni, hanem csak olyanokban, melyek e czélra 
eleve kijelöltettek ; ezeken azután egy tábla volt 
kifüggesztve e fölirással : e templomban hirdeté- 
sek és házasságkötések történhetnek. Még a ki- 
jelölésre nézve is voltak külön szabványok, me- 
lyek szerint a püspök és a patrónus határozza 
meg az egyházakat. Említésre méltó az is, hogy 
a házassági kihirdetések nemcsak templomokban, 
hanem vásár napján a piaczokon is történhettek 
Angliában. A kihirdetés a pap által történt, de 
a kihirdetendő adatokra a felek esküt voltak kö- 
telesek tenni a békebiró előtt. 

. Francziaországban a bloisi ordonnance által 
igyekeztek a házasságkötés szükségleteinek eleget 
tenni. A rendelet a tridenti zsinat álláspontján 
áll, de határozatait kiegészíti. A zsinat szerint 
^mind a három kihirdetés alól lehetett dispénsa- 
Itiót nyerni, az ordonnance szerint csak kétszeri 
[kihirdetés alól. A zsinat a papnak csak passiv 
Helenlétét mondja ki, az ordonnance activ közre- 
működését parancsolja,* a zsinat 2 — 3 tanút ki- 
van, az ordonnance négyet* 

Ezen lényegbe vágó eltérések daogára meg- 
fért egymással állam és egyház. így a bloisi 
ord. fellen is fölszólaltak a püspökök, de utóbb 
megnyugodtak, midőn IV. Henrik 1606-ban bé- 
két kötött velük, mely szerint a házassági ügyek 
a parlamentektől elvétettek és az egyházi bíró- 
ságoknak adattak át, ellenben az utóbbiak kö- 
teleztettek a bíráskodásban a bloisi ordonnance 
szabványait alkalmazni. Szentszékek semmisítet- 
tek tehát meg nem egyházban kötött házassá- 
gokat, melyek egyházi törvények szerint telje- 
sen érvényesek voltak! 

Nem mint elvi követelményt igyekeztek az 
államok a házasságot hatáskörük alá vonni, hanem 
gyakorlati szükségből, mert az egyház rendelkezései 
elégtelenek voltak; elégtelenek különösen a nyil- 
vánosság és a szülők beleegyezése tárgyában. 

A reformatióval egy ujabb sora nyilt meg 
azon követelményeknek, melyeknek az egyház 
néni tudott eleget tenni. A reformatio elvetette 
a kanonjog nagy terjedelmű rokonsági akadályait, 
elvetette a papi coelibatust, elvetette a házas- 
ságok föloldhatlanságát. Ezen mozgalom előbb 
csak a protestánsokra szorítkozott, de csakhamar 
természetesen áthatott az egész társadalomra. A 
fölmerült nehézségek ellen az egyház előbb üldözés- 
sel segített magán, és ezzel csak akkor hagyott 
föl, midőn az államhatalom megvonta segélyét. 

Az államok az egyházat tekintették a há- 
zassági jog kezelőjének, és ezen fölfogás alapján 
történt a reformatióval szemben az első rendez- 
kedés. Oly államokban, melyekben a róm. kath. 
vallás volt az uralkodó vallás, a protestáns há- 
zasságok épen ugy mint a katholikusok, a, róm. 
kath. egyház competentiája alá bocsáttattak, és 
megforditva oly államokban, melyeknek állam- 
vallása a protestáns volt, a kath. házasságok 
utaltattak a protestáns papok és hatóságok elé. 

A protestantismus fegyverrel kezében szer- 
zett magának érvényt és azontúl a társadalmi 
életben mind közelebb léptek a különböző vallás 
követői, miglen a connubium közöttük elkerül - 
hetién lett. Semnii sem volt oly nagy befolyás- 
sal a házasság polgárositására, mint ezen két 
tény, hogy prot. házasságok kath. egyházban és 
pap előtt, és megforditva kath. házasságok prot. 
egyházban és pap előtt érvényesen köttethették, 
és hogy vegyes házasságok is érvényeseknek is- 
mertettek el. Amaz arra tett figyelmessé, hogy 
a pap, midőn a házasságot létesiti, az államha- 
talom meghatalmazottja, és nem mint egyházá- 
nak tagja jár el, különben más vallású egyéne- 
ket nem vonhatna competentiája elé, ez utóbbi 
arra tanitotta a világot, hogy az újkori szük- 
ségleteknek meg neín felelő egyházi házassági 
akadályokat mellőzni lehet és kell. 

Ezen. korszakban az államhatalom intézke- 
^dései, például a vegyes házasságok tárgyában, 
már hevesebb összeütközést keltettek az állam és 
^.egyház között, m^ly utóbbi az államhatalom be- 
avatkozása ellen keményen szabadkozott. Az ál- 
I lamhatalom arra hivatkozott, hogy ^ a házasság 
I a pogány világtól kezdve mindig polgári ügylet- 
\ nek tekintetett, melyre a polgári törvények min- 
í denkor befolyással voltak. A jezsuiták erre azt 
felelték, hogy igen, a pogány-világban ugy volt, 
de a kereszténység azt nem engedheti meg, mi- 
után Jézus-Krisztus a házassági szerződést szent- 
séggé emelte, a házasság azontúl jelképe azon 
közösségnek, melyben az egyház és Jézus-Krisz- 
tus áll. így a múlt század óta mind offensivabb 
állást foglalt az egyház az államhatalom irá- 
nyában. A múlt század végén egy belgiumi 
I professor azt tanitotta, hogy egyedül az egyhá- 
zat illeti a jog a házasságról rendelkezhetni, 
hogy ez régtől fogva elismertetett, csa k azon 
,,impiissimus nebuló" által nem, -quem JogfiiAum 

^S^ŰffŰXm;^§^SS^Si&^'^ ^^ ^^ államhatalom meg- 
torolta ezen nézeteket. 1768-ban egy genfi hi- 
vatalnok könyvet irt, melyben azt igyekszik bebi- 
zonyitani, hogy az egyház elévülhetlen jogot 
gyakorol a házasságra. Mária Theresia a köny- 
vet elkoboztatta, mint a fejedelmi souverainitás 
jogai elleni veszélyes, vakmerő, jogtalan és igaz- 

/ talán támadást, és megbízta a flandriai procu- 
/ reur generált, hogy a szerző ellen pert indítson, 
\ ki visszavonván könyvét, örült, hogy csak hiva- 
talvesztéssel bűnhődött. (Laurent, principes de 
L droit civil. II. kötet, 333. 1.). 
V Az ellentét azonban mind nagyobb lett az 
egyház és az államhatalom között. Az államhata- 
lom, mely a középkorban megelégedett a szülők 
jogának és a nyilvánosság megóvásával, most 
azon követeléseknek is eleget akart tenni, me- 
lyeket az uj társadalom fejlesztett. Nem akart 
a házasságra, az egyházi akadályok föntartásával, 
békót rakni és az utóbbiakat mellőzni igyekezett. 
Az egyház ellenkezett, felzúdult s anathemát 
: szórt ; az államhatalom egészen kezébe vette a 
; házassági jogot és létesítette a polgári házas- 
ságot. Téves azt hinni, hogy a polgári házas- 
ság az njkori államtheoriák folyománya: nem 
az, hanem a gyakorlati élet' által fejlesztett 
■ intézmény. Az egyhá? házassági szabványait túl- 
/ haladta a gyakorlati élet; a középkorban az 
V állam kiegészítette azokat, utóbb, midőn az egy- 
házi keret szűk lett, az állam, egészen kezébe 
vette. Előbb csak a házasság nyilvánosságáról, a 
szülők beleegyezéséről reüdelkezett, utóbb a ve- 
gyes házasságokról, a házassági akadályokról, 
melyeket saját miveltségéhez képest változtatott. 
Előbb az államok a zsinatokra, mint péld. a trí- 

2 

denti zsinatokra küldöttek követeiket, és ott igye- 
Jkeztek az egyházat arra birni, hogy a polgári 
élet szükségleteit vegye számba. Midőn ez épen 
nem, vagy csak hiányosan sikerült, az államha- 
talom kiegészítette az egyház rendelkezéseit. 
Mig az egyház és állam műveltsége majdnem 
egy vonalon állott, az állam nem követelt olyat, 
a mit az egyház nem tűrhetett volaa* de utóbb 
az állam oly házasságokat is megengedett, 
melyek az egyház előtt bűnösek voltak. A 
polgári élet ezer alaká változásai folytán egészen 
szétment az egyház és állami felfogás. Az 
faliam most nem kért az egyháztól, nem paran- 
csolt neki, hanem saját közegeire, saját tör- 
vényhozására bizta a házassági jog kezelését. 

A történeti fejlődés ellenállhatlan következ- 
tetései ellen csak az egyház zúdul föl, mert 
sokáig élvezett jogaitól mondja magát megfosz- 
tottnak. Az egyház viszonya ez okból, minek 
ezt tagadni ? — az uj rendezkedés ellen egye- 
lőre ellenséges marad, később majd megnyug- 
szik, mint megnyugodott, hogy a fenyítő hata- 
lom kivétetett kezéből. 

Azon kérdésre térek át, mikép fejlődött a 
tudomány viszonya a házassági joghoz? 

A tudomány közönségesen sarkában van a 
gyakorlati élet fejlesztette viszonyoknak, csak- 
hogy nem pusztán a pillanatnyi szükségletnek 

törekszik eleget tenni, hanem a principialis ala- 
pot keresi. Ott, a hol az élet coDŰictusra vezet, 
annak gyökeres orvoslását kutatja, és nem nyug- 
szik meg az ideiglenes compromissumban. Egy 
Í hatalmas lépés történt a házassági jog újkori 
felfogásához az által, hogy a házasságban meg- 
különböztették a naturális contractust a sacra- 
mentumtól. Az első, a ki ezen eszmét fölállí- 
totta, mint már emiitettem, egy pap volt a 



tridenti zsinaton : Camillo Cámpeggi dominicanus, 
a ki midőn a titkos házasságok megsemmisíté- 
séről volt szó, azon tant állította föl, hogy a 
házasság sacramentumát nem semmisítheti meg 
az egyház, de igen azon polgári szerződést, mely 
a sacramentum alapját képezi. 

Ezen eszmét, mely a tridenti zsinaton, mint 
veszedelmes megczáfoltatott, a franczia tudósok 
fejlesztették ki valóságos theoriává. E szerint 
a házassági szerződés, a polgári törsrényhözás elé, 
a -papi felszentelés, mint a sa cramentum bizonyí- 
tása, az egyház competentiája alá tartozott. A 
XVII. század elejétől kezdve nincs némileg je- 
lentékeny franczia tudós, a ki nem e véleményt 
osztotta. E tan a harmadik korszak tényleges eljá- 
rásának theoretikus alapját képezte* Az állam 
törvényhozása már akkor nagy befolyással volt, 
de az egyház szerepe sem volt csekély; e duali- 
s tik US tan a dualistikus gyakorlatnak . okát adja. 

. 2* 

Mikor az egyháznak ezen megcsorbitott sze- 
repköre is nyomasztó lett, midőn a reformatio 
után az egymás mellett levő vallásfelekezetek 
tolerantiára tanitották az egyházakat, arra irá- 
nyult a fötörekvés, hogy az egyháztól még -le- 
hetőségét is elvegyék annak, hogy a más egy- 
házakat, vagy saját dissidens hiveit üldözze. Ezt 
ugy vélték elérhetni, ha az egyháztól elvesznek 
minden világi hatalmat, erre pedig szükséges 
volt, hogy az egyház a polgári ügyekbe ne avat- 
kozzék. Ez a szabad egyház, — szabad állam 
theoriája. A házassági jogra alkalmazva ezen 
tan annyit tesz : A házasság polgári ügylet, azért 
az állam törvénye alá esik, csak erkölcsi vilá- 
gára igyekezzék az egyház hatni. 
/ Egyedül az állam határozhatja meg, mily föl- 
I tételek alatt köthető a házasság, és az egyházak- 
I nak erre nézve semmi jogot sem adhat. 
J Minden egyes állampolgárra nézve lehetővé 

j kell tenni, hogy házasságot köthessen az állam által 
/ meghatározott föltételek mellett, mire nézve az ál- 
' Iámtól az egyházi befolyás ellen oltalmat követelhet. 
Az állam a házassági föltételek ós a forma- 
litások meghatározásában csak a polgári társada- 
lom érdekeit tarthatja szem előtt. 

Az állam köteles oly polgári közegeket föl- 
állítani, melyek az általa alkotott házassági jo- 
got kezelik. 

Az egyháznak csak nemesítő, erkölcsi befo- 
lyása van a házasságra. 

Mint a családélet erkölcsi oldala ki nem 
zárja az állam által alkotott családjogot, ugy a 
házasság erkölcsi része ki nem zárja az állam 
•áltál alkotott házassági jogot. 

*Ezen tan, mely Belgiumban is moti^nimként 
szolgált a polgári házasság elfogadására, mai 
napság is uralkodik a tudományban. Csak bő- /\ 
vebb kifejtést nyert* A házasságkötés egyes 
momentumait is vizsgálat alá vették ezen tan 
főszempontjából. Kifejtetett, hogy a házasság a pol- 
1 gári társaság alapját képezi, azért midőn felőle 
1 rendelkezés történik, csak a polgári társaság ér- 
I deke lehet mérvadó. Csak azon házassági aka- 
dályok tarthatók fön, melyeket a polgári társa- 
ság követel; oly hivatalnokok által kezelendő a 
házasságkötés, kik csak a polgári törvényre fi- 

Ígyelmeznek ; csak oly formalitások követelhetők, 
melyek a házasság nyilvántartására szükségesek; 
Az egyházi törvények és fölfogás nyűge 
alatt nem lehet m^felelő házassági törvényeket 
alkotni, épen oly kevéssé, mint hiteltörvényeket 
nem az egyházi kamattilalom mellett, mint bün- 
tető törvényt nem az egyházi inquisitio mellett. A 
törvényhozások a múlt század óta tudatában 
vannají ezen igazságnak. Egyetlen egy újkori in- 
tézmény sem fogadtatott el oly kevés ellenzés 

mellett, mint a polgári házasság. Már 1830 óta, 
midőn a belgiumi alkotmányozó gyűlés elfogadta 
a polgári házasságot, eldöntöttnek tekintetett a 
házasság kérdése, azért sem ott, sem az 1848-iki 
német parlamentben nem volt erre nézve vita. 
Mindenütt elfogadták a thesist, hogy a házasság 
érvénye a polgári házasságkötés végrehajtásától 
függ, és csak arra nézve volt eltérés, hogy meny- 
nyi befolyást engedjenek még az egyháznak. 

A családéletben épen ugy túlnyomó az er- 
kölcsi elem a jogi elem felett, mint a házasság- 
ban, hanem azért a családjog rendezése minden- 
kor az állam föladata volt; miért kellene, vagy 
szabadna a házassági jog tekintetében kivételt 
tenni? De. ha egyszer elismerjük az állam köte- 
lességét és jogát, hogy a házasságról rendelkez- 
zék, elméletileg nem gondolható érv, mely arra 
indíthatná az államot, hogy e jogát megoszsza 
az egyházzal. 

Tagadhatatlan, hogy az átmenet, az egyhá- 
zi házasságból a polgári házasság intézményéhez, 
nem jár nehézség nélkül ; azért több oldalról 
indítványozták, hogy az egykázi házasság mellett 
hozassék be a polgári házasság, a mely rendez- 
kedést a tudomány facultativ polgári házas- 
ságnak nevez. 

Politikai szempontból ajánlják ezen rendez- 
kedést és nem is igen kisértik meg jogi indo- 

^ kolását. Dfi mint politikai intézkedés sem ajánl- 
ható, mert a tapasztalat szerint, nem éretik el 
általa, a mit az inditványozók elérni akarnak. 
Az egyház ezen kíméletesebb intézkedést is meg- 

\ támadja és igy az egyház békitése, a mi slt: in- 
tézkedés fö indoka, nem éretik el. 

A tridenti zsinat után elnéző türelemmel meg- 
engedte az egyház az államhatalom intézkedését 

1 a házassági jog terén és ha volt is összeütközés, 
I elvileges harczra az egyház és állam között nem 
^ került. Korunkban a harcz elvileges indokokból 
indul ki, ma már concessiók és compromissumok 
nem elégségesek, az egyház a teljes győzelmet 
veszi igénybe, a teljes meghunnyászkodást várja 
az államtól. 

Itt nem marad egyéb hátra, mint hogy az 
állam következetesen éljen jogával, nem szabad 
sem a szükségbeli, sem a facultativ polgári házas- 
sággal megelégednie, hanem a kötelező polgári há- 
zasság behozatalával megszűntetni azon százados 
anomáliát, melynél fogva az állam és társadalom 
alapját képező intézmény egy idegen factor, az 
egyház hatásköre alá volt bocsátva. 

Az elvileg egyedül indokolható kötelező pol- 
gári házasság még politikai szempontból is -elő- 
nyösebb, mint a szükségbeli, vagy a facultativ 
polgári házasság. Előnyei : a következetes rendez- 
kedés, tisztán pol^ftri érdekek és az állam által 

fölismert jogi követelések szerint, alapos el- 
lenőrzés a házasság nyilvánossága, a megkiván- 
ható föltételek iránt; eltörlése azon aka4ályok- 
nak, melyek nem a társadalmi * szükségletekből 
folyván, a társadalomra hátrányos befolyással 
vannak. Egyetlen hátránya: az egyházi ellent- 
mondás közösen megvan a polgári házasság 
minden más neménél. 

És ezen ellenmondás, mely erős a szükség- 
beli és *facultativ polgári házasság irányában, 
vajmi gyenge az obl.-polg. házassággal szemben. 
Amazokat concubinatusoknak nevezheti az egy- 
ház, amazok ellen nem szűnik meg harczolni 
roppant egyházi apparátusával, és miután csak 
a házasulóknak töredékével van dolga, könnyen 
szerezhet fölfogásának diadalmas tért. Az obi. 
polg. házasságokat nem nevezheti ágyasságoknak, 
mert az egész társadalom elleni hareza csakha- 
mar Don Quixottei jelleget kölcsönözne neki. 
A házasulok összege pedig egy erős phalanxot 
képez, melyet nem tud az egyházi predikáczio 
és anathema megtörni. 

Mielőtt befejezném előadásomat, még csak 
azon fejlődést kívánnám röviden körvonalozni, 
melyen a házasságij og hazánkban keresztülment. 

Kálmán királytól egy^ átható rendelkezést, 
tartalmaz törvénykönyvünk á házasságra vonat- 
kozólag, mely nem kevésbé^ifesöségére válik a 

nagy királynak, mint a boszorkányok felöli ren- 
delkezése : ^de strigis verő, quae non sünt, nulla 
quaestio fiat ** (Colom. 1.67.). Ezen törvény a 
következő (Gólom. II. 15): Omnis coniugalis de- 
sponsatio in conspectu Ecclesiae, praesente sacer-* 
dote, coram idolieis testibus, aliquo signo subarr- 
hationis et consensu utriusque fieret : aliter^non 
conjugium; séd opus fornicationis reputetur. " E 
törvény határozottan körűlirja a házasságnak 
mind anyagi, mind alaki föltételeit és eze^ folté-, 
telek mellőzésére kimondja a házasság semmis- ' 
voltát. Az anyagi föltételek a subarrhatio és a 
consensus; az alakiak: a házavsság az egyház- 
ban, pap és alkalmas tanuk előtt. ^ Hogy ezen 
föltételek mellőzése a* házasság semmis-voltát 
eredményezte, arra nézve kétség nem lehet, mert a 
fornicatio egyenes ellentéte a házasságnak. Kál- 
mán király ezen rendelkezésével azon fejlődés 
magaslatán állott, melyet a házassági jog har- 
madik korszakának jellemeztem. Az állam kiegészíti 
vagy legalább sanctióval látja el az egyházi tör- 
vényt a házasság tárgyában. 

.Kálmán király után házassági jogunk nem 
tart lépést az európai fejlődéssel ; az egyházi bí- 
róságok mind szélesebb körökre terjesztvén ki 
hatáskörűket, nem csoda, ha az állami, törvény- 
hozástól a házassági jogot -teljesen megvonta. 
A XV. század második fele óta az állami törvény- 

hozás lerázza magáról az egyház túlnyomó be- 
folyását, de hogy mily tért hódított volt meg 
magának az utóbbi, kitűnik azon törvényekből, 
melyeknek tendentiája az volt, hogy az egyházi 
illetékességet megszorítsák. Ha az 1428: 9. 1462: 
3, és 1464 : 17. törvényczikkek, melyek szerint 
a házassági, végrendeleti, a papi tized, a papok 
elleni bűntett és a hamis-eskü tárgyában fölme- 
rülő ügyek az egyházi bíróságokhoz utasíttattak, 
^ megszj^ritották a papi illetékességet, mily nagy 
terjedelműnek kellett e competentíának a meg- 
szorítás előtt lenni ! - • . 

. Házassági jogunk, egészen a legújabb időkig, 

az egyház uralma alatt állott tehát ; mily ered- 

; ménynyel, azt a veszprémi káptalan köpete, B e- 

/.wí€' '*' ^'' z eredj Miklós ecsetelte az lS40-diki ország- 



J 



d v'^ gyűlésen, midŐD azt bizonyította be, hogy az egy- 

(/*>^'l^í^'^' ház souverain módon rendelkezhetik a házassági 
jogról; idézem szavait: 

„Három régi rituálét birunk a 16. és 17. 
^ századból, t. i. Oláh, Telegdy esztergami érse- 
kektől, melyekből kitűnik: 

1. Hogy az Isten engem ugy se eskü formája 
csak a 16. század vegén hozatott oe hazánkba, 
"eíőbFcsak'K fisegét ígér tie^ egymás^^^ je- 

gyesek, de mivel, mmt a hires Pázmán is egy predi- 
kacziójában mondja,- Ígéretüket meg nem tartották^^ 
S^űkségesiieklátta az egyház az eskü módját behozni. 

2. Minthogy az egyik rituáléban nyilván és Q^ ^A^t^ 
világosan az rendeltetik : si nuptiae ben e- ^^am >^ ^^-^ 
dicendae sünt, eundum est ad ecclesiam,*^^^^' yy 
minden kétségen kivül van, hogy a 16. .siázad*^ A^^?^^ 
ban a házasságok közönségesen templomon ki-^ A'-^ím^-*^ 
vül, áldás nélkül köttettek, valamint ^t^ (/J^^^ 

3. Az is, hogy a clandestieum mutrimoniu-^ 6ii#ií>i4^ 
mokat az egyház . veszedelmes következésíleknek /^ 
találván, a tridenti zsinat azokat egészen eltil-^**^ 

totta. A ki tudja, mennyire elhatalmaztak haj- 
dan a titkos összekelések, tudja azt is, mily 
nagy változtatás volt az a házasság dolgában, és 
mégis megtette az egyház. 

5. Majdnem minden országban más eskü 
formája, más ünnepélyes szertartások vannak, 
péld. mekkora különbség van a német s magyar 
összekelés módja között. Bécsben ma is csak 
igértetik a hűség, midöh a magyar e felett es- "tLC^^ — '"' 
küvel kötelezi magát. " "* 

0. A romai rituálét Magyarország 1629, 
körül fogadta el, némely kath. tartomány egész 
kiterjedésében még most sem.. 

7. Hazánkban is van ma is több hely, hol 
az összekelés mise alatt történik, van is e czélra 
a missaléban különös mise-áldozat. 

8. Vannak oly helyek is, hazánkban is, hol 
az esketés mindig csak a sekrestyében történik. 

9. Vannak oly rituálék is, melyekből kito- 

nik, hogy nemcsak nem régiben, hanem néhol 
még ma is a megesett személyeknek, ha férjhez 
mennek, áldás nem adatott és nem adatik/^ 

Mint megj^yzém, . ezen adatok az egyházi 
befolyás védelmére hozattak föl, az elfogulatlan 
itélö előtt nyomós érvek ezek az egyházi illeté- 
kesség megszüntetésére, mely alatt annyi zavar 
támadhatott. 

Elmaradt fejlődésünk maradandó emlékét 
tartalmazza az 1790/91 : 26. tczikk, melynek 
£^^^\h. ^'di szerint: .,matrimonia mixta semper eo- 
ram parochis cath. ineimda erunt** ; ugyanazon 
időben alkottatott e törvény, midőn Francziaor- 
szágban a polgári házasság intézménye véglege- 
sen meghonosittatott. Nem szándékom, a külön- 
böző egyházak házassági jogainak ecsetelésö áll- 
tai hazánkban bőviteni érveim sorát; azok és 
az azokból származó visszaélések eléggé isnaé- 
rétesek. 

Kálmán király óta elmaradtunk a házas- 
sági jog terén az európai fejlődéstől; a polgári 
házasság meghonosításával ismét e fejlődés ma- 
gaslatára emelkedünk; csak a Kálmán király 
óta megszakadt fonalt vesszük ismét föl, ha so- 
lidaritásba lépünk az európai haladással, mint 
lépett volt századok előtt a könyves király. 

(Az iüditvány mellett szólották még dr. Wenczel 
Gusztáv egyetemi tanár, mint előadó ; Simon F 1 ó - 
r e n t ügyvéd, K 1 e c k n e r kassai tanár, BozókyAla- 
joB tanár, Tomcsányi J. ügyvéd és Györy Elek 
ügyvéd, A vita bezáratván, a szakosztály szavazás utján 
átalános többséggel elfogadta az indítványt.) 



Az I. jogászgyiiles második teljes ülése. 

Pesten, 1870. s e p t. 30-án. 

Elnök: Pauler Tivadar, egyetemi tanár. 
Előadó: Löw Tóbiás. 

(Olvastatik a polg házasság tárgyában az első szakosztály 
által elfogadott inditvány.) 



T. jogáiSzgyülés ! 

Midőn az első szakosztály majdnem egyhan- 
gúlag elfogadta ezen indítványt, és a szakosztály 
t. elnöke, Hofimann Pál tanár ur, a határozatot 
kimondotta, azon emelkedett hangulatnak adott 
kifejezést, hogy ily nagyfontosságú határozatot 
constatálhat. Én ma fokozott mértékben ér- 
zem ezen hangulatot, midőn önöket az első 
szakosztály nevében van szerencsém fölkérni, 
hogy ezen indítványt elfogadni és sanctionálni 
méltóztassanak. 

A házasság a családi életnek, és annál 
fogva az államnak is alapja. Ez tehát az állam 

legfontosabb intézménye, melyről törvények ál- 
tal rendelkeznie kell. A mig az egyház a tár- 
sadalom fölfogásának" megfelelő intézkedéseket 
tudott létrehozni, addig az ö terrénuma volt a 
házassági jog. De ez már századok óta meg- 
szűnt. Az egyház már most nem képes oly há- 
zassági jogot alkotni, mely a társadalmi viszo- 
nyoknak megfelel, és ennél fogva az államra 
háramlik a kötelezettség, hogy azt, mit az egy- 
ház elmulaszt, teljesítse. 

Mint mondám, majdnem egyhangúlag, egy 
szavazat ellenében fogadta el a szakosztály az 
inditványt. Megemlitem, miszerint azok közt, 
kik az inditványt támogatták, az osztályban 
volt 3 tanán és 3 gyakorló ügyvéd. Ez oly 
szerencsés találkozása az elmélet férfiainak a 
gyakorlat férflaival, kik mindannyian ugyan- 
azon intézmény behozatalát sürgetik, hogy czél- 
szerűnek tartottam ezt fölemlíteni. 

Ezzel röviden elmondtam az első osztály 
által méltatott indokokat, csak egy pontra nézve 
vagyok bátor még néhány ^zót mondani; vajon 
a kötelező, vagy a facultafeiv házasság fogadtas- 
sék-e el általunk. 

Azok, kik a fakultativ házasságot sürgetik,- 
igen szeretik azon eszmét fölhozni, hogy a. köte- 
lező polgári házasság a forradom műve és ne- 
vezetesen azt, hogy az 1789-iki franczia forra- 

dalomból datálódik. Ez nem tendentia nélkül tör- ( 
téúik, de történetileg nem áll. A polgári házasság | 
^^i&^a merika i coloniákbaii. íőnállottt a 17. században, ' 
es pedig nem öntudatlanul, hanem öntudatosan. 
Egy 1643-ban magjelent okmány ezen intéz- 
ményt igy definiálja : „A házasság pusztán pol- 
gári szerződés, mely a világi hivatalnokoktól 
az e végre rendelt személyektől köttetik." De 
nemcsak a forradalmi Amerikában, hanem Angliá- 
ban is fónállott a kötelező polgári házasság 
a 17. században, és pedig^Tö'bö^ óta. Hogyez y ^ J 
csakugyan a kötelező polgári házasság volt, azt ^^^^^ ^^^ 
a következőkből lehet kivenni : az illető törvén v^£_^ i-^-t^^- 
azt rendeli, hogy a kihirdetés háromszor meg— ^ 
történjék, és pedig vagy vasárnap a templomy^-*'^^^' 
ban, vagy vásár idején a piaczon, sőt még az is 
meg van szabva, hogy mily órában történjék a 
kihirdetés. A házasfelek megjelennek a békebiró 
előtt, ^ ott kinyilatkoztatják a megegyezést, és 
kezeiket egymásba tevén, a békebiró declarálja a 
házasságot. Ezen házassági forma fönállott 1653 — 
1660-ig, a midőn Károly eltörölte. 

Különben, hogy Francziaországban sem 1789 
után fogadtatott el a polgári házasság, azt mu- 
tatja azon körülmény, hogy XVI. Lajos 1787- 
ben declarálta azt egy rendeletben a protestan-^ 
sokra nézve. Es hogy XVI. Lajost nem a forra- 
dalom eszméje vezette erre, arra nézve elég el- 

olvasni azon rendeletet, mely még tökéletesen 
a souverainitás középkori fölfogása alapján áll. 
Hogy ^ oly gyakran szeretik fölhozni a pol- 
gári * házasságnak a forradalomtól való eredetét, 
annak tendentiája az, hogy azt mondhassák, mi- 
szerint szükséges ugyan a polgári házasság, de 
nem oly radicalis alakban, mint azt a forradalom 
behozta, hanem szükséges ugy, á mint a társa- 
dalom eszméinek megfelel, t. i. fakultatív alakban. 
Azonban kimutatható történetileg, hogy a polgá- 
ri házasság nem forradalmi eredetű ; és erre nem 
azért fektetek súlyt, mintha azt tartanám, hogy 
a forradalom nem alkothat igen helyes intézmé- 
nyeket, mert a történelem azt mutatja, hogy a 
forradalom is alkotott ilyeneket ; hanem azért, 
hogy főleg ezen állitás fent jelzett tendentiája el- 
lenében állást foglaljak. Miután azonban már szólok 
arról, mi a polgári házasság eredete, megemlí- 
tem, hogy a polgári házasság nem egyéb, mint 
az államnak az uj társadalmi és politikai * szük- 
ségleteknek megfelelő intézménye, épugy, mint 
volt a tridenti zsinat után az állam rendelkezé- 
se az egyház hiányos házassági szabványai mel- 
lett. Akkor az egyházi házasságról hozott,* sou- 
verainitása alapján, törvényt, most a polgárit 
biztositja institutiói által. 

J^^y^^£S!i^LM^^^^^^^3^^ ^ézve csak .egy in- 

dokot fogok fölhozni, mely paradoxnak fog ugyan 
talán föltűnni, de a mely azért nem kevésbé igaz. 
Bizonyos ugyanis, hogy a fakultativ polgári házas- 
ság sem történetileg nem állott fön soha, sem el- 
méletileg nem állapitható meg. Engedjék meg 
önök, hogy ezen tételemet kifejtsem. Az úgyne- 
vezett fakultativ polgári házasság Angliából ered, 
hol 1836 óta áll fön. Hogyan áll fön? Angli- 
ában a törvényhozás rendelkezik nemcsak 
a házassági ügyekről, hanem miután Angliában 
államegyház áll fön, a vallási ügyekről dtalá- 
ban. Tudjuk, hogy még a katechismust is a parla- 
ment állapította meg. így a parlament rendel- 
kezett részletes törvény által az egyházi házas- 
ágról is. Azon törvényben az egyetlen egyházi 
omentum az, hogy pap által íendeli a házas- 
got végrehajtatni, és hogy az egyházban törte- 
ik a végrehajtás. Különben tisztán állami in- 
tézmény. Az állam határozza meg a föltételeket; 
kz állam határozza meg, mily egyházakban sza- 
md kötni a házasságot; kijelöli, mily vizsgát 
kell a papnak tenni a végett, hogy érvényes há- 
/zasságot köthessen; egy izzóval: ha az intézményt 
/közelebbről vizsgáljuk^ az nem egyházi, hanem 
1 tisztán polgári házasság. 

Ezen úgynevezett egyházi házasság fönál- 
/lott 1836-ig, és pedig fönállott nemcsak az ál- 
' lamegyház hivöire, hanem a dissidensekre nézve 

ii3, a midőn igazságtalanságnak látszott, hogy a 
dissidens vallási meggyőződése ellenére megjelenni 
köteleztessék az egyházban ; ennek folytán alkot- 
tatott az uj törvény, mely szerint a békebiró 
előtt is köttethetik házasság. , 

Ezen uj rendezkedés szerint az állam intéz- 
kedik a házasságról, és csakis az állam ; az egy- 
háznak rendelkezési jogát semmiben sem ismeri 
el. A házasság kötésére nézve azonban kétféle 
közeget rendel, ugyanis az egyház férfiait és a 
békebirákat; e közegek azonban egyformán az 
állam törvényhozása alatt állnak, ennek megha- 
talmazásából járnak el mint a házassági jog 
kezelői. A törvényhozás alkotta törvények épen 
ugy rendelkeznek a pap előtt egyházban kötött, 
mint a békebiiió által létesitétt házasságokról. A 
házassági jog csak egy féle, az állami törvény- 
hozás műve. Facultativ házasságokról tehát oly 
értelemben, hogy az egyház rendelkezik az egy- 
házi házasságról, az állam a polgáriról, szó sincs 
Angliában ; csak annyi van megengedve — a mi 
teljesen összeegyeztethető a polgári házasság 
fogaimával — hogy a békebiró is, az egyházi 
férfiak is eljárhatnak az állam által megszabott 
házasságkötésben. 

Azon értelemben^ melyben a facultativ pol- 
gári házasság közönségesen -vétetik, elméletileg 
sem igazolható, mert vagy elismeri az állam az 

egyházak illetőségét a házasság tárgyában, és 
akkor egészen át kell annak engednie, vagy nem 
ismeri, a mint nem ismerheti el, és akkor egé- 
szen magához kell vennie. 

A fakultativ polgári házasság Anglia ér- 
telmében nálunk nem állhat fön, mert nem 
élűnk oly viszonyok között, minők Angliá- 
ban léteznek. Ha nálunk meg akarnók honosí- 
tani a fakultatív házasságot, akkor szüksé- 
ges volna, hogy az államhatalom, tehát a 
parlament és király, épen ugy rendelkez- 
nék az egyházi házasságokról, niint a polgári 
házasságokról. Tehát a parlamentnek kellene 
l törvényt alkotni a kathoükusok, zsidók, protes- 
tánsok stb., egyházi házasságairól és külön azon 
házasságokról , melyek világi hatóságok előtt 
köttetnek. 

Ezen eljárást nem helyeselhetnők, mert el- 
lenkezik azon meggyőződésünkkel, melyet az 
állam és egyház viszonyáról táplálnunk. De még 
a legközelebbi czélt sem érnők ez által el, a mit 
az u. n. facultativ házasság pártolói szem előtt 
tartanak, mert az állami intézkedés az egyházi 
házasságok iránt épen ugy felzúditaná az egyhá- 
zakat, mint a kötelező polgári házasság elfoga- 
dása. Azt, hogy az áUam ismerje el nálunk a 
különböző egyházak autonómiáját a házasság^ 

iránt és a mellett létesítse a polgári házasságot, 

3* 

komolyan nem indítványozhatja senki. Ezzel csak 
a jelenlegi zavar és szétszaggatottság be- 
láthatlan módon növeltetnék, mert a fenálló 
hözasság^jogok mellett egy ujabb keletkeznék, az 
u. n. polgári; ezen kivül pedig a vallásszabad- 
ság jelen korszakában mind ujabb szekták ala- 
kulása által a baj csak üdülne r 

A canon jog sok ideig forrávsa volt törvé- 
nyes intézményeinknek ; de régtől fogva nem vesz- 
szük azt már figyelembe : nem azt, hogy a ca- 
nonjog tiltja a kamatvételt, midőn kereskedelmi 
törvényt alkotunk ; nem azt, hogy a canonjog 
halált rendelt az eretnekre, midőn büntető tör- 
vényt alkotunk ; ideje, hogy midőn házassági jo- 
gunk fog megállapittatni, akkor is tisztelettel fél- 
retegyük a canonjogot. Még egyszer ajánlom 
önöknek az első szakosztály nevében a polgári 
házasságra vonatkozó inditj^ány elfogadását. 

(Az indityány minden vita nélkül átalános többséggel elfő- 
gadtatik.) 

AIGNER LAJOS KIADVÁNYAI. 

Pest, váci-utca IP. ííemieti sjálloda. 



Az egyház QS á )lázasság; Egyháztönénelmi tanulniány, tekintettél' a 
polgári házasságra. Irta egy pap. Ara 6o kr. . ^ . ' 

Tekintettel a polgári házasság nálunk is kilátásba helyezett behozatalára, 
minden jogásznak a legmelegebben ajánlható a névtelen, de az irodalomban 
jól ismert szerző ezen műve, mint a melyben hatalmas érvekkel küzd a pol- 
gári házasság mellett. 

A zsidó-eskü múltja, jelene és jövője. Irta Löw Lipót. Felolvasta a magyar 
tud. akadémia bölcsészeti törvény- és történettudományi osztálygyülésén 1868. 
július 5-én gr. Lázár Kálmán. Ára 80 kr 

' Ha jogi irodalmunk szegénységét oly monográfiákban, melyek a jogi élet 
egyes nagyfontosságú problémáit alaposan és kimerítően tárgyalják, sajnálnunk 
kell, ugy annál nagyobb örömmel ' kell a jelen müvet fogadnunk, mely nem- 
csak hazai irodalmunkban nagybecsű munka, hanem mely az európai jogiro- 
dalom mértéke szerint is kiváló irodalmi termék. A zsidó-eskü kérdése benne 
mind történetileg, mind jogilag végleges megoldást nyer, ugy hogy irodalmilag 
e kérdés ezentúl túlhaladottnak fog tekintetni. ■ A jogszolgáltatás és az állam- 
törvényhozás terén ezt még nem lehet mondanunk, de épen ez adja meg a 
műnek gyakorlati értékét. A biró és ügyvéd, ki még * a zsidó-eskü elvileges 
megoldását törvényben biztosítva nem látja, a törvényhozó testület tagja, a ki 
ezen elvileges megoldással hovahamarabb foglalkozni fog, bizonyosan kedve- 
sen fogja e müvet fogadni, mely számára az anyagot összehordja és a kérdés 
tömkelegében teljes világosságot hoz. 

Örökösödési, gyámi és gondnoki (árva) ügyekbeni eljárás. 

Az 1868, LIV. tcz., ugy az 1869. ápril 29-én a birói ügyvitel tárgyában ki- 
adott min. rendelet, valamint régibb törvényeink és t. eljárásunk nyomán szerk. 
• Madarassy László. Ára 80 kr. 

Polgári törvénykezési eljárás, a polgári törvénykezési rendtartást tár- 
gyazó 1868. LIV. tcz., az átmeneti intézkedések tárgyában kiadott, 1869. már- 

" c^ius 30-án kelt és a birói , ügyvitel tárgyában életbeléptetett, 1869. ápril 29-én 
kelt igazságügyminiszteri rendeletek nyomán szerkesztették Madarassy László és 
Gáspár Lajos. Ára i frt 50 kr. • 

„Mindkét könyvet ajánljuk a szakértő közönség figyelmébe. Gyámatyák, 
gondnokok s ügyvédek egyaránt vehetik hasznát az előbb idézett könyvnek; 
könnyen érthető, folyékony nyelven adja elő szerző rendszeres átnézetben a 
gyámi s örökösödési eljárást, s méltán mondhatjuk, hogy ezen kÖnyy a „I^us- 
Advokat" módjára könnyíti az ügyfelek helyzetét, r mig az utóbbi kézikönyv 
különösen a joghallgatók és fiatal joggyakorlók számára a törvényt magyarázni 
s a törvény egyes határozatai felett netán felmerülhető kétségc&re nézve őket 
lehetőleg kimerítően fölvilágosítani van hivatva." (Themis.) 



Pest, 1870. Nyomatott Légrády testv. 

